kardosdrur/scandi-wiki huggingface dataset:
Sofie Østergaard

Sofie Østergaard Larsen (14. marts 1982 i Åbyhøj, Århus) er dansk tv-vært.

Privat 
Sofie er forlovet med journalist Sebastian Richelsen, og de er forældre til børnene Villy, Geo og Berta.

Karriere
Hun var vært på DR Ramasjang og DR Ultra. Sofie har været vært på Sofies univers, som kørte på Ramasjang Radio. Derudover er hun også medvirkende i nogle serier der kører på Ramasjang, blandt andet har hun været vært på Sommer Summarum.  Senest har hun været vært på Guld i købstæderne.

Hun danser og underviser i beatjump i Holte. Sofie vandt i 2007 Scenen er din. I 2016 var hun vært på børnenes melodi grandprix MGP 2016 sammen med Joakim Ingversen og i 2017 med Barbara Moleko.
Hun har været ansat ved DR til oktober 2018.

Hun er fra 2019 ny vært på programmet Versus på DR1.

Hun har fra 2020, været vært på programmet og podcasten "Overskud", som sendes på Radio4.

Fra marts 2023 overtager hun værtsrollen i Hammerslag efter Tina Müller

Referencer

Eksterne henvisninger 
 

Tv-værter fra Danmark
Personer fra Aarhus
Skåpesundbron

Skåpesundsbron er en cirka 200 meter lang bro der forbinder øerne Tjörn og Orust i Bohuslän i  Västra Götalands län i Sverige. Skåpesundsbron ligger ved landsbyen Skåpesund på Orust. Skåpesundsbron er målsted for kapsejladsen Tjörn Runt. Den første bro byggedes i 1938 og blev indviet i  sommeren 1939.

Skåpesundsbroulykken 1971 

En februarmorgen 1971 var en dansk lastbilchauffør på vej over Skåpesundsbron med blandet fragt. Midt på broen mistede han herredømmet over lastbilen, som kørte lige gennem sideafskærmningen. Trækkeren  blev hængende 20 meter over vandet, i trækket til traileren. Det lokale brandvæsen fik fastsurret traileren  så den ikke blev trukket med af vægten. Det tog siden to timer før det lykkedes at få en redningssele ned til førerhuset, hvor chaufføren stadig befandt sig. Senere kunne man på Kungälvs lasarett konstatere at han ikke havde pådraget sig alvorlige skader, og kunde senere sendes hjem til Danmark igen. 

På grund af ulykken og den opmærksomhed den vakte blev arbejdet med at bygge en ny bro, som skulle være bredere og tåle større belastninger ved en kollision med rækværket, fremskyndet. Den nye bro stod klar i 1981

Eksterne kilder og henvisninger 

Orust kommun hemsida - Skåpesund 

Broer i Sverige
Tjörns kommun
Bohuslen
Bygninger, konstruktioner og anlæg i Västra Götalands län
Valdemar Klein

Valdemar Enevold Klein (29. oktober 1868 på Einsidelsborg – 30. januar 1947 i København) var en dansk ørelæge, kunstsamler og legatstifter.

Klein var søn af skovrider Edward Helweg Emil Klein (død 1897) og Signe Antonie Hansen (død 1882), blev student fra Odense Katedralskole 1888 og cand. med. 1895. Han var ansat ved forskellige københavnske hospitaler og var assistent 1897-1901 ved Københavns polikliniks otologiske afdeling. I 1902 åbnede han en otologisk privatklinik og var i årene 1905-34 konsulent i øre-, næse- og halssygdomme ved Balders Hospital.

Tillidshverv 
Valdemar Klein fik mange tillidshverv. Han var medlem af bestyrelsen for Danske Lægers Forsikringsselskab fra 1907, for Københavns Øre- og Halslægers Organisation 1908-16, Københavns Lægeforening 1909-13 og dennes formand 1921-23, af Den Almindelige Danske Lægeforenings hovedbestyrelse 1913-19, endvidere formand for Københavns Lægeforening og Samvirkende Sygekassers Enighedskammer 1916-20, medstifter af Husmoderhjælpens Korps 1920 og dets formand 1920-30, samt medredaktør af Dansk Sundhedstidende 1912-18.

Kunstsamler 
Valdemar Kleins praksis var indbringende, hvilket gjorde det muligt for ham at opbygge en stor kunstsamling. Den bestod til dels af hans samtids moderne malere og rummede også ældre kunst af Wilhelm Marstrand og Hans Smidth. Den enestående del af den kleinske samling var dog et udvalg af tidlige kinesiske bronzer: vaser, vinbægre, offerkar og klokker, hvoraf det meste stammede fra det sidste årtusinde f. Kr.

Af sin formue stiftede Valdemar Klein sammen med sin hustru et legat og en pris, som årligt tildeles danske læger og kunsthistorikere.

Klein blev gift 28. august 1901 i Søllerød med læge Christiane Johanne Lassen (23. februar 1866 i Magleby Sogn - 4. oktober 1946 i København), datter af proprietær Christian Carl Niels Lassen (1836-1910) og Dorothea Schierner (1840-1912).

Kilder 
 Biografi i Dansk Biografisk Leksikon, 3. udgave

Personer i Dansk Biografisk Leksikon
Personer i Kraks Blå Bog (afdøde)
Øre-næse-halslæger fra Danmark
Personer fra Fyn
Kunstsamlere fra Danmark
Legatstiftere fra Danmark
Filantroper fra Danmark
Danskere i 1800-tallet
Danskere i 1900-tallet
Redaktører fra Danmark
Studenter fra Odense Katedralskole
Gregory Crewdson

Gregory Crewdson (født 26. september 1962) er en amerikansk kunstfotograf, som i særpræget grad er kendt fra sine billedserier Beneath the Roses og Twillight, som begge fremstiller nøje tilrettelagte scener fra det Amerikanske hjem og udkantssamfund i udefinerbare lokaliteter. 

Udvalgte værker fra Crewdsons billedserier Beneath the Roses, Sanctuary og In a Lonely Place blev vist på Den Sorte Diamant/Det Kongelige Bibliotek i København i 2012.

Liv og Karriere 
Gregory Crewdson blev født i Brooklyn, New York og voksede op med en far som var pskolog, hvilket Crewdson senere har understreget, har haft en afgørende betydning for hans kunstneriske karriere. 
Han gik på John Dewey High School og bestod tidligt. Som teenager var han en del af en punk rock gruppe kaldet The Speedies som fik et større hit i New York og tournede rundt i store dele af de omkringliggende bysamfund. Sangens navn var Let Me Take Your Photo og kan næsten læses som en profeti for Crewdsons senere livsvalg. Fra 1980'erne begyndte Crewdson nemlig at studere fotografi ved SUNY Purchase nær Port Chester, New York. Han bestod endvidere fra Yale University med en master i Fine Arts. I dag er han professor på Yale University School of Art alt imens han til stadighed ændrer og eksperimenterer med sit eget kunstneriske udtryk. Som kunstner er han i dag repræsenteret af Gagosian Gallery i hele verden og White Cube Gallery i London.

Temaer i kunsten 
Gregory Crewdson protrætterer ofte små udkantsområder i Amerika, hvor der metaforisk gemmer sig hemmeligheder under overfladen, hvilket titlen på billedserien Beneath the Roses også antyder. Billedserierne tager måneder at tilrettelægge og udføres med nøje tilrettelæggelse og hjælp fra et stort mandskab. Ofte er scenerne ikke engang virkelige, men opbygges specielt til hvert enkelt billede. Billederne printes i stort format hvilket gør det muligt at se de mange detaljer som er tilføjet. Crewdson anvender meget nøje lyssætning, hvilket skaber en sammenblanding af dokumentaristisk fotograferede by- og landskabsscener, men filmisk belyst individer. En sammenblanding af fiktionære og faktionære lysmæssige virkemidler. Billederne får samtidig ofte en karakter af at være øjebliksbilleder i en kontekst, som tilskueren selv opfinde. Der forekommer en form for voyeurisme, hvor beskueren kun ser afgørende 'før' og 'efter' situationer i en given situation, i en givent menneskes liv. Farverne er tit kontrastfyldte i Crewdsons værker, således at en glødende himmel kan stå i skærende kontrast til de ofte kolde, våde, fugtige, grå vejrmæssige omgivelser. Individerne oplyses dog af et glødende lys, som sætter dem i fokus. Det er individernes psykologiske tilstande som har afgørende betydning i Crewdson's værker.

Eksterne henvisninger 

Fotografer fra USA
Paul Thygesen

Paul Thygesen (4. februar 1914 i København – 26. juli 1999 på Gentofte Amtssygehus) var en dansk læge, professor, dr.med. og frihedskæmper.

Modstandsmand 
Han var søn af smed Aage Thygesen fra Samsø og Ellen Jørgensen fra København og blev student 1933.
Thygesen blev uddannet cand.med. i 1942 og fik erfaring på hospitaler i København og Odense. Tidligt blev han tiltrukket af modstandskampen som medlem af Frit Danmarks hovedledelse, hvor han fungerede som bindeled mellem den og Frit Danmarks forskellige lokalgrupper. Han blev ved en tilfældighed taget af tyskerne den 2. august 1944 og udsat for tortur på Dagmarhus. Resten af hans modstandsgruppe var allerede blevet fanget, hvilket en henkastet taske i hjørnet af rummet overbeviste Thygesen om. Han behøvede dermed ikke at tie om sin modstandsgruppe, der allerede var fanget.

Med stop i Vestre Fængsel og Frøslevlejren blev han sendt til koncentrationslejren Neuengamme og endte på udekommando i Svesinglejren. I lejren gjorde han som læge en stor indsats for sine medfanger, og Landsforeningen af KZ-fanger fra Neuengamme lod i 1954 opsætte en æresstatue for Thygesen.

Lægelig karriere 
I 1953 blev han dr.med. på en doktordisputats om dissimeneret sclerose. Thygesen huskes dog især for sin banebrydende forskning i det såkaldte koncentrationslejrsyndrom, som han som den første formulerede. Disputatsen var baseret på talrige undersøgelser af de belastende eftervirkninger, som tidligere lejrfanger led under. 
Hans forskning blev senere udvidet til at omfatte de såkaldte krigssejlere.

Fra 1957 til 1980 var Paul Thygesen overlæge ved Gentofte Amtssygehus. Fra 1971-80 var han tillige professor i neuromedicin ved Københavns Universitet. Indtil 1991 var han lægekonsulent for Frihedsfonden og fortsatte efter krigen også som medlem af Frit Danmarks hovedbestyrelse.

1967 modtog Thygesen Klein-prisen. I 1986 modtog han Dansk Medicinsk Selskabs August Krogh-pris. Året efter fik han den 5. maj Ebbe Muncks Hæderspris for sin videnskabelige pionérindsats.

Paul Thygesen var uhyre beskeden og afslog eksempelvis at lade sig optage i Kraks Blå Bog.

Han blev indlagt med hjernesvulst og døde i 1999 på neuromedicinsk afdeling på sin tidligere arbejdsplads Amtssygehuset i Gentofte.

Forfatterskab 
 (s.m. Munthe Hertel Wulff), Famine Disease in German Concentration Camps: Complications and Sequels with Special Reference to Tuberculosis, Mental Disorders and Social Consequences, Odense: Andelsbogtrykkeriet 1952.
La deportation dans les camps de concentration Allemands et des sequelles, Paris 1954.
KZ-syndromet, 1968.
Læge i tyske koncentrationslejre, København: Stig Vendelkærs Forlag 1964. (selvbiografi)

Kilder 
 
 
 "Paul Thygesen er død", Information.dk, 28. juli 1999.

Medlemmer af Frit Danmark
Ofre for nazismen fra Danmark
Neurologer fra Danmark
Danskere i 1900-tallet
Ansatte ved Københavns Universitet
Faglitterære forfattere fra Danmark
Selvbiografer fra Danmark
Personer fra København
Dansksprogede forfattere fra Danmark
Modtagere af Klein-prisen
Berns Salonger

Berns Salonger eller bare Berns er en restaurant, natklub, et hotel og forlystelsessted ved Berzelii Park i det centrale Stockholm. Siden foråret 2011 er Berns en del af Stureplansgruppen.

Huset opførtes 1862–63 af konditor Heinrich Robert Berns og blev indviet 1. august 1863. Bygningen blev udvidet 1886 af hans søn, som på det tidspunkt ejede bygningen, med yderligere en salon. Lokalerne blev opført efter et projekt af arkitekterne Johan Fredrik Åbom, Magnus Isaeus og Gustaf  Wickman. De statelige salonger med forgyldninger, spejle, gallerier og store vinduer mod parken i bygningens fulde taghøjde. August Strindbergs Röda rummet og Götska rummen er opkaldt efter saloner hos Berns (det røde værelse var samlingsplads for Stockholms ungkarle i 1870'erne).

I 1980'erne undergik bygningen en gennemgribende renovering, hvor konferencelokaler tilføjedes i kælderen og et tilstødende hotel blev integreret. Berns Salonger var en af Europas store restauranter og spillede en stor rolle i Stockholms forlystelsesliv. I  1866 vistes cancan for første gang for et svensk publikum.

Af kendte kunstnere der har optrådt i Berns Salonger kan nævnes: Josephine Baker, Miriam Makeba, Liza Minnelli, Frank Sinatra, Marlene Dietrich, Karl Gerhard, Louis Armstrong, Ryan Adams, The Breeders og Mark Lanegan.

Kilder

Kildehenvisninger

Eksterne henvisninger 

Officiel hjemmeside 

Hotel-, restaurant- og turistvirksomheder fra Sverige
Bygninger, konstruktioner og anlæg i Stockholm
Etableret i 1863
Cold Creek Manor

Cold Creek Manor er en amerikansk film fra 2003, som er instrueret af instruktør Mike Figgis. Filmen er en psykologisk thriller, der har Dennis Quaid og Sharon Stone i hovedrollerne. 

Filmen, der kostede 45 mio. dollars i produktionsomkostninger fik overvejende negative anmeldelser, og indspillede alene knap 30 mio. dollars på verdensplan.

Plot 

Da dokumentarist Cooper Tilson og hans kone Leah beslutter at livet i New York er blevet uudholdelig, flytter de og deres børn Kristen og Jesse ind i en faldefærdigt palæ fyldt med ting fra den tidligere familie. De bliver venner med de lokale værtshusejere Ray og Ellen Pinski og deres datter Stephanie. Da Cooper begynder at sortere de mange dokumenter og familie fotografier, som er spredt ud over hele huset, beslutter han at lave sin historie til film.

Medvirkende (udvalg) 
Dennis Quaid som Cooper Tilson
Sharon Stone som Leah Tilson
Stephen Dorff som Dale Massie
Juliette Lewis som Ruby Ferguson
Kristen Stewart som Kristen Tilson
Christopher Plummer som Mr. Massie
Ryan Wilson som Jesse Tilson
Dana Eskelson som Sheriff Annie Ferguson
Simon Reynolds som Ray Pinski
Kathleen Duborg som Ellen Pinski
Paula Brancati som Stephanie Pinski
Aidan Devine som Skip Linton
Wayne Robson som Stan Holland
Jordan Pettle som Declan
Ray Paisley som Dink
Shauna Black som Janice
Peter Outerbridge som Dave Miller
Karen Glave som Tina

Eksterne Henvisninger 

Amerikanske film fra 2003
Thrillerfilm fra USA
Engelsksprogede film
Standpunkt

Et standpunkt eller en position er et etisk-politisk begreb for at adskille modstridende måder at ville handle på i en bestemt situation. I en konflikt optager fjender positioner der er gensidigt uforenelige, mens venner finder hinanden i samme position eller positioner der hænger sammen og komplimenterer hinanden.

Etiske positioner skal ikke forveksles med holdninger, som derimod hører hjemme i moral.

Erkendelsesteori
Feministisk videnskabsteori har vægtet, at ethvert videnskabeligt udsagn kommer fra en etisk position. Fra dette synspunkt er neutral videnskab ikke en mulighed.

Se også
 Standpunktsfeminisme

Etik
Fjende

En fjende (af norrønt fjándi, af  fjá = at hade) er et etisk-politisk begreb for et væsen, en gruppe eller sag, der handler på en måde som er uforenelig med ens egen position. Fjender er bundet til hinanden gennem en uenighed, der indebærer at en forøgelse af den enes styrke underminerer den andens og at parterne derfor må konfrontere hinanden. Det forhold hvor to eller flere parter er forbundet til hinanden som fjender kaldes fjendskab.

Det modsatte af forholdet mellem fjender er forholdet mellem allierede eller venner.

Carl Schmitts ven-fjende-distinktion 
I den politiske filosofi er det den konservative jurist Carl Schmitt, der er mest kendt for ven-fjende-distinktionen. Teorien udvikler han i værket Det politiskes begreb, der forsøger at svare på spørgsmålet om hvad det politiske er. For Schmitt er politik grundlæggende et spørgsmål om relationer af fjendskab og venskab. Schmitt mener derfor, at konflikt er indlejret i eksistensen som sådan, som et fundamentalt træk i den menneskelige natur.

I sin samtid angreb og polemiserede Schmitt mod hvad han kaldte den "liberalistisk-neutrale" og "utopiske" position, der hævder at politik kan fjerne sig fra al krigslignende, antagonistisk energi.

Liberale og neutralitet 
Udskillelsen af ven og fjende er en grundlæggende u-liberal gestus. Liberale hævder, for det første, at ingen forskelle er grundlæggende uforenelige og at alle konflikter kan nå til en løsning (heraf konfliktløsning). For det andet, hævder liberale at der i etiske konflikter kan findes et centrum eller norm, hvorom de stridende parter indfinder sig. For det tredje, hævder liberale at dette centrum kan være neutralt.

Videre læsning 
 Schmitt, Carl (2002): Det politiskes begreb. Hans Reitzel
 Tiqqun (2010): Introduction to Civil War . Semiotext(e)
Mikkel Thorup (2013): Fjendskab. Aarhus Universitetsforlag

Se også 

 Venskab. Det modsatte af fjendskab.
 Carl Schmitt, den højrekonservative jurist der i filosofisk form lancerede ven-fjende-distinktionen.

Noter 

Politik
Mellemmenneskelige forhold
Dyrön

Stora Dyrön, eller bare Dyrön, er en ø og en by i Tjörns kommun i Bohuslän
Västra Götalands län i Sverige. 

Øen er bilfri og nås med personfærgen Hakefjord, som også trafikerer naboøen Åstol. I den sydlige havn ligger Galleri Bockeberget i et gammelt beskyttelsesrum fra anden verdenskrig. I den nordlige havn ligger restauranten Dyrö Krog.

Dyrön er en af de få øer i Bohuslän med vilde, fritgående muflonfår.

Eksterne kilder og henvisninger 

 Dyron.nu 
 Dyröns Officiella webbplats 

Bohuslen
Øer i Sverige
Tjörns kommun
Vilhelm Blom

Gustav Vilhelm Blom (26. september 1826 i København – 25. juli 1850 ved Isted) var en dansk officer, bror til Otto Blom.

Han var ældste søn af oberst Hans Jørgen Blom, underkastede sig i sit 16. år, efter med udmærkelse at have gennemgået Efterslægtsselskabets Skole, adgangseksamen til Den kongelige militære Højskole og afgik i 1848 fra dennes generalstabsafdeling som nr. 1. Frie studier vekslede under dette ophold på Højskolen med de militære. Navnlig fængslede poesien ham med dragende magt, og i 1847 udgav han et lille bind, væsentlig lyriske, digte, der, på få undtagelser nær, skønne i form, friske og tankevægtige i indhold, bar vidne om stor åndsmodenhed og et rigt udviklet følelsesliv hos den unge, lovende forfatter. Men krigen stundede til. Blom, der havde anciennitet fra 1846 som premierløjtnant i artilleriet, tjente i dette våben i de to første krigsår, idet tredje ved 12. Bataljon under Frederik Læssøe, faderens ven, hos hvem han skulle uddannes i infanteritjenesten. Tidligt på året 1850 var der tilsagt ham, der endnu kun var 23 år, anciennitet som kaptajn, en glimrende fremtid syntes at stå ham åben, men den afsluttedes brat, da han på Isteddagen (25. juli) ramtes af en dødbringende riffelkugle, just som han førte sine skytter frem til storm på passet mellem Isted Sø og Langsø, hvor også hans berømmelige chef fandt heltedøden. N.F.S. Grundtvig skrev et digt ved hans død (Berlingske Tidende, 27. august 1850).

Kilder 

 
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.
 Johannes Harbou, Nekrologer over de i 1850 faldne danske Officerer.

Artilleriofficerer fra Danmark
Personer i Treårskrigen fra Danmark
Faldne danske militærfolk
Digtere fra Danmark
Dansksprogede forfattere fra Danmark
Danskere i 1800-tallet
Personer fra København
Now I'm Here

"Now I'm Here" er en sang af det britiske rockband Queen. Det er sjette sang på deres tredje album, Sheer Heart Attack, og er skrevet af guitaristen Brian May, mens han var på hospitalet med hepatitis. Sangen er kendt for dens hårde riff og vokale harmonier. I Storbritannien opnåede sangen en 11. plads på hitlisten efter at være udgivet som single i 1975. Sangen var en live-favorit, og blev spillet til næsten alle koncerter fra 1974 til 1986. Det er en af få sange der ikke er blevet genoplivet for Queen + Rodgers-turneen i 2005.

Det var med på opsamlingsalbummene Greatest Hits fra 1981 og Queen Rocks fra 1997. I marts 2005 placerede Q magazine sangen som nummer 33 over de 100 største guitarsange nogensinde.

Personale 
 John Deacon: basguitar. 
 Brian May: Første- og rytmeguitar, korsang, Hammond organ og piano.
 Roger Meddows-Taylor: trommer, korsang. 
 Freddie Mercury: forsanger.

Liveindspilninger 
 Live Killers (1979)
 Concerts for the People of Kampuchea (1979) (optaget ved deres julekoncert i Hammersmith Odeon, London)
 Queen Rock Montreal (1981)
 Queen on Fire - Live at the Bowl (1982)
 Live at Wembley '86 / Live at Wembley Stadium (1986)
 The Freddie Mercury Tribute Concert (1992) (played by Def Leppard and Brian May)
 Live at the Brixton Academy (Brian May album) (1993)

Referencer

Eksterne links 
 Melody Maker, 25 January 1975 (QueenCuttings) 

Queen-sange
Rocksange
Sange fra 1974
Singler fra 1975
Susanne Elmark

Susanne Elmark (født 20. marts 1968) er en dansk operasangerinde (sopran), der primært har sin karriere i udlandet.

Udvalgte roller 
 Zerbinetta, Ariadne på Naxos
 Nattens Dronning, Tryllefløjten
 Konstanze, Bortførelsen fra Seraillet
 Lulu, Lulu
 Fiakermilli, Arabella
 Marie, Die Soldaten
 Christine Daaé, Det Ny Teater

Æresbevisninger 
 2010: Elisabeth Dons Mindelegat, Det Kongelige Teater.
 Publikumsprisen ved Malmø Operaen for Fruen Schnittkes Livet med en Idiot.

Andet arbejde 
 Sang og tale til Disneys Pocahontas.

Eksterne henvisninger 
 
 

Operasangere fra Danmark
Danskere i 1900-tallet
Danskere i 2000-tallet
Personer i Kraks Blå Bog
Sopraner
Oscar (fodboldspiller)

Oscar dos Santos Emboaba Júnior (født 9. september 1991), almindeligt kendt som Oscar, er en brasiliansk fodboldspiller, der spiller som offensiv midtbanespiller for Chinese Super League-klubben Shanghai SIPG ,og har spillet brasilianske fodboldlandshold.

Oscar startede sin karriere hos São Paulo, hvor han vandt Campeonato Brasileiro Série A i 2008. I 2009 hev han São Paulo i retten på grund af problemer med sin kontrakt. Efter en række kontroverser med São Paulo skiftede han til Internacional, hvor han var i de næste tre år af hans karriere.

Oscars præstationer for Internacional og landsholdet fangede Premier League-klubberne Chelsea og Tottenham Hotspurs interesse i 2012. Den 9. juli begyndte rygterne at florere om, at Chelsea havde vundet kampen om Oscars underskrift. Cirka to uger senere bekræftede Chelsea handlen, og Oscar fik tildelt nummer 11 efter Chelsea-legenden Didier Drogba.

Oscar har repræsenteret sit land på flere forskellige niveauer. Den 20. august 2011 scorede han tre mål i FIFA U/20 VM-finalen som den første nogensinde i en U/20-VM-finale.

Titler

Internacional 
Campeonato Gaúcho (2): 2011, 2012
Recopa Sudamericana (1): 2011

Brasilien 
Sydamerikas ungdomsmesterskab (1): 2011
U/20-VM i fodbold (1): 2011
Superclásico de las Américas (1): 2011
Olympisk sølv (1): 2012

Referencer

Eksterne henvisninger 

Fodboldspillere fra Brasilien
Fodboldspillere fra Chelsea F.C.
Fodboldspillere fra Sport Club Internacional
Fodboldspillere fra São Paulo FC
Philipp Bruch

Philipp Bruch (11. februar 1781 i Zweibrücken – 11. februar 1847) var en tysk botaniker, der især er kendt inden for bryologien.

Bruch er standardforkortelsen (autornavnet), i forbindelse med et botanisk navn. Det er f.eks. en del af autornavnet for slægten Hylocomium (Etagemos).

Værker 
 BRUCH, P.; SCHIMPER, W. PH.; & GÜMBEL, T. (1836-1855) Bryologia Europaea seu Genera Muscorum Europaeorum, 6 bind, Stuttgart

Kilder 

Botanikere med autornavne
Bryologer
Botanikere fra Tyskland
Tyskere i 1800-tallet
Alen Halilović

Alen Halilović (født 18. juni 1996) er en kroatisk fodboldspiller, der spiller for Championship klubben Reading.

Han er søn af Sejad Halilović, der er tidligere landsholdsspiller for  og Bosnien-Hercegovina og storebror til Dino Halilović, som spiller for Esbjerg fB.

Han debuterede i Champions League den 24. oktober 2012 mod Paris Saint-Germain i en alder af 16 år.

Referencer

Eksterne henvisninger 

Fodboldspillere fra Dinamo Zagreb
Fodboldspillere fra Kroatien
Welsh Cup 1899-1900

Welsh Cup 1899–1900 var den 23. udgave af Welsh Cup, og turneringen havde deltagelse af 25 hold. Finalen blev spillet den 16. april 1900 på The Cunnings i Newtown, hvor Aberystwyth Town FC sikrede sig sin første triumf i Welsh Cup ved at besejrde de forsvarende mestre fra Druids FC med 3-0.

Resultater

Første runde

Anden runde

Tredje runde

Kvartfinaler

Semifinaler 

Semifinalerne blev spillet på neutral bane.

Finale

Kilder / eksterne henvisninger 
 Welsh Football Data Archive – Welsh Cup – 1899/00  
 IFFHS - Welsh Cup - 1899/1900 season    
 The History of the Welsh Cup 1877-1993 by Ian Garland (1991)

Noter 

Sæsoner i Welsh Cup
Fodbold i 1899
Fodbold i 1900